สวัสดีค่ะคือได้คลำบริเวณหลังส่วนล่างข้างซ้ายแล้วเจอเป็นก้อนเล็กๆแตกต่างจากทางด้านขวาที่ไม่มีก้อนแบบนี้เลย พอเอามือไปจับมันสามารถเคลื่อนที่ไปมาได้ค่ะโดยเวลาที่ไปจับหรือกดบริเวณก้อนนั้นจะรู้สึกเจ็บเล็กน้อยค่ะ ลองได้หาข้อมูลดูพบว่าอาจจะเป็นซีสต์ไขมัน อยากลองถามคุณว่าอาการแบบนี้เป็นซีสต์ไขมันจริงหรือไม่คะ หรือเป็นอาการอื่น แล้วจะมีอันตรายอย่างไรบ้างคะขอบค่ะ
สวัสดีค่ะ อาการมีก้อนเล็กๆเคลื่อนที่ได้ อยู่บริเวณหลังส่วนล่างนั้น อาจจะเกิดจาก ก้อนจากเนื้องอกที่ชั้นไขมัน ถุงน้ำที่ชั้นใต้ผิวหนัง ก้อนจากชั้นกล้ามเนื้อ ถุงไขมันที่มีการอุดตัน หรือการติดเชื้อต่างๆเช่นฝี ซึ่งเป็นการติดเชื้อแบคทีเรียที่ผิวหนัง แต่มักกดเจ็บ ปวด บวม แดง ร่วมด้วยจากที่กล่าวมา ถ้าไม่เจ็บมาก กลิ้งได อาจนึกถึงกลุ่มถุงน้ำ หรือก้อนเนื้องอกไขมันได้มาก ซึ่งส่วนใหญ่ภาวะเหล่านี้ไม่ได้มีอันตราย เพียงแต่ไม่สวยงาม หรือทำให้รำคาญ หรือทำให้ไม่สบายใจหากต้องการจะเอาออกเพื่อการรักษาและเพื่อให้ได้การวินิจฉัยที่แน่ชัดไปด้วย ควรไปพบแพทย์เพื่อตรวจเพิ่มเติมต่อไป ในเบื้องต้นไม่ไปบีบหรือคลำก้อนเองบ่อยๆ ระวังการกระทบกระแทก ยังไม่เอายาอะไรไปทาเอง